**Martin Opatovský** (\* 9. máj 1975, Trenčín) je bývalý slovenský hokejový útočník.

Klubový hokej
-------------

S hokejom začínal v Dukle Trenčín, v slovenskej extralige debutoval v jej prvej sezóne, keď klub vybojoval majstrovský titul. Ročník 1994/95 odohral v MHC Martin, ďalší rok opäť pôsobil v Trenčíne, mužstvo sa prebojovalo do finále, v ktorom prehralo s HC Košice 1:4 na zápasy. Nasledujúci ročník sa vo finále stretlo s rovnakým súperom a zvíťazilo 3:1 na zápasy. Koncom 90. rokov hral v jednom útoku s talentovaným Mariánom Gáboríkom a Milošom Melicheríkom.

Sezónu 2001/02 odohral v MHk 32 Liptovský Mikuláš, ďalšiu pôsobil v českej extralige v mužstve HC Karlovy Vary, v 45 zápasoch základnej časti dosiahol 11 gólov a 9 asistencií. V ročníku 2003/04 bol opäť hráčom Dukly Trenčín. Klub sa prebojoval do finále, kde sa stretol s HKm Zvolen. Opatovský v treťom zápase za stavu 0:1
strelil brankárovi Karolovi Križanovi dva góly, pri prvom dorážal strelu Petra Fabuša, druhý mieril na vyrážačku a puk prešiel Križanovi pod pazuchu. Trenčín zvíťazil 5:2 a celkovo 4:2 na zápasy, Opatovský tak získal tretí majstrovský titul. V priebehu nasledujúcej sezóny prestúpil do MsHK Žilina.

V ročníku 2005/06 hrával opäť za MHk 32 Liptovský Mikuláš a ukončil ju v Žiline, kde hral aj ďalší rok. Ročník 2007/08 pôsobil v 1. ČHL v klube HC Prostějov, pričom dva zápasy odohral aj v českej extralige za HC Třinec. Od sezóny 2008/09 pôsobil dva roky v poľskom klube Zagłębie Sosnowiec. Ročník 2010/11 odohral v 1. SHL v HK Dukla Michalovce, v novembri utrpel bolestivé zranenie prsta, keď sa v zápase proti HK 95 Považská Bystrica zrazil po buly s Jánom Zlochom a vyše mesiaca nehral hokej. V ďalšej sezóne hral okrem tohto klubu aj za HK Spišská Nová Ves.

Ročník 2012/13 začal v kazašskom mužstve Arlan Kokšetau, avšak odohral zaň len zápasy Kazašského pohára, ktorý mužstvo vyhralo. V kazašskej lige nenastúpil, pretože v nej platili prísnejšie pravidlá ohľadom počtu zahraničných hráčov a dohodol sa s vedením na ukončení spolupráce. Následne sa stal hráčom HC Prešov v 1. SHL, v závere súťaže sa vrátil do Michaloviec. V priebehu ďalšieho ročníka prestúpil do britského klubu Guilford Flames, kde sa stal opäť spoluhráčom Miloša Melicheríka, pričom v mužstve pôsobili aj ďalší slovenskí hokejisti Branislav Kvetan a Jozef Kohút.

V ročníku 2014/15 odohral dva zápasy za HC Prievidza a ukončil aktívnu kariéru.

### Klubová štatistika

| Sezóna | Klub | Liga | Základná časť | Play-off |
| --- | --- | --- | --- | --- |
|  Z  |  G  |  A  |  B  | TM | +/- |  Z  |  G  |  A  |  B  |  TM  | +/- |
| 1993/94 | Dukla Trenčín | SE | 7 | 0 | 2 | 2 |  |  |  |  |  |  |  |  |
| 1994/95 | MHC Martin | SE | 12 | 1 | 3 | 4 | 0 |  |  |  |  |  |  |  |
| 1995/96 | Dukla Trenčín | SE | 42 | 9 | 9 | 18 | 18 |  |  |  |  |  |  |  |
|  | Dukla Trenčín B | 1. SHL | 7 | 2 | 7 | 9 | 14 |  |  |  |  |  |  |  |
| 1996/97 | Dukla Trenčín | SE | 25 | 4 | 6 | 10 | 12 |  |  |  |  |  |  |  |
|  | Dukla Trenčín B | 1. SHL | 1 | 0 | 2 | 2 | 0 |  |  |  |  |  |  |  |
| 1997/98 | Dukla Trenčín | SE | 44 | 14 | 14 | 28 | 16 |  |  |  |  |  |  |  |
|  | MšHK Prievidza | 1. SHL | 3 | 1 | 0 | 1 | 0 |  |  |  |  |  |  |  |
| 1998/99 | Dukla Trenčín | SE | 45 | 14 | 17 | 31 | 53 |  |  |  |  |  |  |  |
| 1999/00 | Dukla Trenčín | SE | 35 | 10 | 20 | 30 | 48 |  |  |  |  |  |  |  |
| 2000/01 | Dukla Trenčín | SE | 39 | 10 | 9 | 18 | 6 |  |  |  |  |  |  |  |
| 2001/02 | MHk 32 Liptovský Mikuláš | SE | 48 | 17 | 13 | 30 | 44 |  |  |  |  |  |  |  |
| 2002/03 | HC Karlovy Vary | ČE | 45 | 11 | 9 | 20 |  |  |  |  |  |  |  |  |
| 2003/04 | Dukla Trenčín | SE | 53 | 13 | 16 | 29 |  |  |  |  |  |  |  |  |
| 2004/05 | Dukla Trenčín | SE | 19 | 4 | 5 | 9 | 4 | +6 |  |  |  |  |  |  |
|  | ŠHK 37 Piešťany | 1. SHL | 2 | 0 | 1 | 1 | 0 |  |  |  |  |  |  |  |
|  | MsHK Žilina | SE | 18 | 0 | 4 | 4 | 22 | -2 |  |  |  |  |  |  |
| 2005/06 | MHk 32 Liptovský Mikuláš | SE | 18 | 3 | 2 | 5 | 10 | -12 |  |  |  |  |  |  |
|  | MsHK Žilina | SE | 32 | 1 | 2 | 3 | 10 | -9 |  |  |  |  |  |  |
| 2006/07 | MsHK Žilina | SE | 42 | 4 | 5 | 9 | 48 | -11 |  |  |  |  |  |  |
| 2007/08 | HC Prostějov | 1. ČHL | 34 | 9 | 12 | 21 | 52 | -6 |  |  |  |  |  |  |
|  | HC Třinec | ČE | 2 | 0 | 0 | 2 | 0 | -2 |  |  |  |  |  |  |
| 2008/09 | Zagłębie Sosnowiec | PHL | 39 | 21 | 14 | 35 | 48 |  |  |  |  |  |  |  |
| 2009/10 | Zagłębie Sosnowiec | PHL | 42 | 15 | 18 | 33 | 32 |  | 10 | 3 | 3 | 6 | 30 |  |
| 2010/11 | HK Dukla Michalovce | 1. SHL | 16 | 6 | 4 | 10 | 10 | +2 |  |  |  |  |  |  |
| 2011/12 | HK Spišská Nová Ves | 1. SHL | 21 | 12 | 5 | 17 | 59 | +18 |  |  |  |  |  |  |
|  | HK Dukla Michalovce | 1. SHL | 11 | 5 | 6 | 11 | 6 | +11 |  |  |  |  |  |  |
| 2012/13 | Arlan Kokšetau | Kaz. P |  |  |  |  |  |  |  |  |  |  |  |  |
|  | HC Prešov | 1. SHL | 27 | 1 | 10 | 11 | 22 | -2 |  |  |  |  |  |  |
|  | HK Dukla Michalovce | 1. SHL | 4 | 3 | 3 | 6 | 4 | +5 | 13 | 4 | 8 | 12 | 10 | +4 |
| 2013/14 | HK Dukla Michalovce | 1. SHL | 39 | 16 | 15 | 31 | 50 | +6 |  |  |  |  |  |  |
|  | Guilford Flames | EPIHL | 15 | 9 | 8 | 17 | 31 |  | 3 | 0 | 2 | 2 | 2 |  |
| 2014/15 | HC Prievidza | 1. SHL | 2 | 1 | 1 | 2 | 0 | +1 |  |  |  |  |  |  |
| Spolu SE | 479 | 104 | 126 | 230 | 326 | -28 |  |  |  |  |  |  |
| Spolu 1. SHL | 133 | 47 | 54 | 101 | 165 | +41 |  |  |  |  |  |  |
| Spolu ČE | 47 | 11 | 9 | 20 | 20 | +3 |  |  |  |  |  |  |

Reprezentácia
-------------

Reprezentoval na MS 20 1995 B-kategórie, kde Slovensko obsadilo 2. miesto a postúpilo do najvyššej kategórie. V seniorskej slovenskej reprezentácii odohral **11** zápasov, strelil **2** góly.

### Štatistika na významných podujatiach

| Podujatie |
| --- |
|  Z  |  G  |  A  |  B  | TM | Miesto |
| MS B 1995 | 7 | 2 | 1 | 3 | 20 | 2. |

Referencie
----------

1. 1 2   Skúsený útočník Martin Opatovský mieri do Anglicka. *aktuality.sk*, 29.1.2014. Dostupné online.
2. ↑   Martin Opatovský: Chceme aby sa hokej páčil ľuďom. *SME*, 5.4.2004. Dostupné online.
3. ↑   *novinyzemplina.sk*. Dostupné online.
4. ↑   Opatovský sa vrátil - z Kazachstanu do Prešova. *hokej.sk*, 29.9.2012. Dostupné online [cit. 2014-06-12]. Archivované 2012-11-01 z originálu.

Externé odkazy
--------------

* Martin Opatovský štatistiky na *Eliteprospects.com*